LidanRubinov/Halacha-QA huggingface dataset:
שאלה: ישיבה לפני אדם שמתפלל: ו לרב בכל יום אצלנו מתפללים תפילה זריזה מאוד, בעוד אני יושב ועדיין קורא, אותו אדם שיושב מאחורי, קם ומתפלל שמונה עשה מאחורי (בעודי יושב). האם עלי לקום משם וללכת למקום אחר בכל פעם שזה קורה, או שמותר לי להמשיך לשבת עד שאעמוד להתפלל?
תשובה: הנך צריך לקום מפני המתפלל, יש בעיה נוספת שעיקר תפילה במניין תפילת העמידה, לכן ראוי לא להתעכב הרבה או להתחיל לפני כולם. וכן שהנך מתפלל ומאריך בתפילה לעמוד במקום שלא יעברו לפניך, ה' יצליח דרכך.
שאלה: על מה עדיף לוותר בתפילה כשאין זמן?: א. אם אין זמן בבוקר יום שני חמישי - מה עדיף בתחנון: 1. לומר 13 מידות עם "תמהנו מרעות" ו"אלוקינו ואלוקי אבותינו" מבלי לומר והוא רחום עד סוף התחנון, 2. לוותר על 13 מידות ולומר יחד והוא רחום עד סוף התחנון? ב. אם עושים חזרה קצרה, על השליח ציבור לומר ברכת כהנים בתפילת הלחש?
תשובה: 1. עדיף לומר והוא רחום במקום הי"ג מידות. 2. אם הכהנים יחלצו נעליים ויטלו ידיים מקודם, והש"צ יאמר רצה בקול כדי שיזוזו ממקומם אפשר לקיים ברכת כהנים.
שאלה: תפילה באוטובוס: הרב. שאלה בקשר לתפילה בבוקר: אני בדרך כלל אומרת ברכות השחר ומתפללת 18 בבית, ולאחר מכן רציתי לשאול האם אפשר לומר פסוקי דזמרה וקריאת שמע באוטובוס? כל פעם אני מתלבטת האם לומר הכול באוטובוס אבל אני הרבה פחות מרוכזת בנסיעה.
תשובה: אני ממליץ לך לומר בבית גם קריאת שמע וברכת אמת ויציב עד שמונה עשרה. זו תוספת משמעותית בתפילה ומועטה בזמן. אם יש לך עוד קצת זמן תוכלי לומר גם ברוך שאמר אשרי יושבי ביתך וישתבח ובכך לומר את כל עיקרי התפילה שאישה צריכה לומר. אם את אומרת פסוקי דזמרא לאחר שהתפללת שמונה עשרה יש לאומרם ללא ברוך שאמר וישתבח  נג משנ"ב ח  אם אין ברירה אחרת אפשר להתפלל באוטובוס ולהשתדל להתרכז. בהצלחה
שאלה: הכשרת משטח עץ או פלסטיק: אם חתכתי בצל עם סכין חלבית על משטח בשרי : א. האם צריך להכשיר את המשטח? ב. אם כן - כיצד מכשירים והאם יש הבדל בין אופן הכשרת משטח עץ לאופן ההכשרה של משטח מפלסטיק?
תשובה: אין צורך להכשיר את המשטח. הרחבה: בגמרא ובשולחן ערוך מוזכר רק שטעם הבלוע בסכין נפלט לתוך הדבר החריף. החכמת אדם (כלל נו, דין ב) חידש שגם טעם שבלוע במשטח החיתוך מפליט טעם לדבר החריף. אמנם גם החוששים לדעתו שלכתחילה לא לחתוך בסכין בשרי על משטח חלבי - לא מצריכים להכשיר את הכלים בדיעבד (דבר חריף פרק א, סעיף יג). הרב עודד מילר
שאלה: אמירת דברי קדושה בזמן שירת אמא: האם מותר לומר דברי קדושה כשאדם שומע את אמו שרה?
תשובה: לשואל, הדבר מותר. לכאורה יש לאסור זאת על פי השולחן ערוך (או"ח סי' עה ס"ג): "יש ליזהר משמיעת קול זמר אשה בשעת קריאת שמע", והוסיף הרמ"א: "ואפילו באשתו". כלומר, גם קול שירה של אישה שאין איסור בשמיעתה - אין לשומעו בשעת קריאת שמע, כדוגמה לדברי תורה וקדושה בכלל. אלא שהרמ"א ממשיך מיד: "אבל קול הרגיל בו אינו ערווה". מה פירושו של "קול הרגיל" ומה היחס בין היתר זה לבין האיסור בקול אשתו? יש מפרשים ש"קול הרגיל בו" הוא קול של דיבור רגיל שאינו של שירה (עיין אליה רבה סי' עה סק"ה, ובמאירי ברכות כד ע"א). אך יש מפרשים שהכוונה גם לקול שירה שהורגל בו (עיין בספר ברכת ה' לר"מ הלוי זצ"ל, פ"ז סט"ו והערה 64, מקורות לכך, ויש להוסיף עליהם את דברי האדר"ת בשו"ת עובר אורח סי' קי, עיין שם). אם כן, ובהנחה שהתרגלת מילדות לשמוע את אמך שרה, אין בשירתה משום "קול באישה" עבורך. לפי זה צריך לומר שהאיסור שכתב הרמ"א לגבי אשתו הוא אמירה עקרונית, או הלכה למעשה רק לתחילת חיי הנישואין, או באופן אחר שבו האיש טרם התרגל לשמוע את שירת אשתו. יש על כך דיון בפוסקים לגבי שירה משפחתית בשולחן שבת, בהנחה שזמירות השבת נחשבות כדבר שבקדושה. ב'תשובות והנהגות' (ח"ה סי' עד) הביא דעות לכאן ולכאן, ובין השאר עדות על המנהג בבית החתם סופר להקל בזה. מבין המתירים, יש שהתירו משום שזהו "קול הרגיל" (כך הביא שם בשם הרב ישראל יעקב פישר זצ"ל), ויש שהתירו מסברה מחודשת, שזמירות שבת ואפילו שירת "אשת חיל" אינן ממש כדברי תורה לעניין זה (הגרש"ז אוירבך, הליכות שלמה עמ' רמג הערה כא  אך בהערה כ כתב שגם בקריאת התורה בטעמים אין איסור 'קול באישה' בפני משפחתה, וכדברי האדר"ת הנ"ל, וצ"ע). נוסף על כך שני צדדים להיתר: האחד: יש קולא שכתב בעל 'דברי חפץ' (לרבי אהרן די טולידו, דף קיג) בעניין 'קול באישה', הובאה בקיצור רב בשדי חמד (אות ק כלל מב), והיא שכאשר אישה שרה לעצמה בביתה ולא במטרה להשמיע לאיש, וגם הוא לא מתכוון לשמוע אותה, אין בכך משום 'קול באישה', אפילו לעניין קריאת שמע. ובלשונו: "אינו אסור אלא בקול דאיכא קירוב דעת, כמו שאלת והשבת או קול זמר כשהוא ערב, ומכוין ליהנות ממנה בשמעה את קולה. אבל כשהיא שוררת בביתה להניק את בנה כדי להרדימו ופועה לילד - לית ביה משום ערוה ואף לקריאת שמע" (רבים מצטטים אותו רק על סמך המובאה הקצרה בשדי חמד, ולכן יש שהבינו שכוונתו להתיר גם שמיעה מכוונת של אישה השרה שירי קודש, אך מעיון בכל מהלך דבריו מתבררת כוונתו לאשורה). אם כן, מכיוון שאמך שרה בביתה ולעצמה, ואתה עוסק בשלך - אין בכך איסור. היתר זה, כוחו יפה גם למי שמתארח בבית של זרים ובעלת הבית שרה לעצמה. השני, שעיקר הדין של "קול באישה" בהקשר של דברים שבקדושה שנוי במחלוקת. הרא"ש והרמב"ם, כפי שביאר הבית יוסף (סי' עה), סוברים שעניין "קול באישה" לא נאמר לגבי אמירת דבר שבקדושה, אלא רק לעניין איסור שמיעתו מנשים האסורות עליך, ולעניין זה ברור שקול של אמא מותר (ועיין שו"ע אבן העזר סי' כא ס"ז). הבית יוסף שם נוקט מעיקר הדין כרמב"ם והרא"ש, אך למעשה אסר לכתחילה (בלשונו בבית יוסף: "טוב ליזהר לכתחילה", ובשו"ע ס"ג: "יש ליזהר"), ואילו הרמ"א (בדרכי משה שם) סובר שיש להתחשב מעיקר הדין בשיטת הראשונים האוסרים. מכל מקום, כאשר האיסור מסופק ניתן לצרף סברה זו.
שאלה: תפילה לפני הנץ החמה: בס ד אני חייל ואני עושה יומיות ולכן אני לא יכול להתפלל שחרית עם מניין בבסיס, ובמקום שבו אני גר אין בית כנסת. המפקד שלי עושה לי בעיות עם התפילות ומתלונן, למרות שהוא חייב לתת לי זמן תפילה. השאלה שלי היא האם אפשר להתפלל לפני הנץ החמה, בערך ב5:30-5:45 אפשרי להניח תפילין ולהתחיל תפילה? מראש!!!
תשובה: ה' יצליח דרכך, מותר לך להתפלל ולהניח תפילין שעה לפני הנץ לכתחילה - היום משעה 5.02 והנץ הולך ומקדים.
שאלה: עריכת סדר לפני תפילת ערבית: בבית אבות יש זמן ארוחה קבוע לסיעודיים. אשר דורש עריכת סדר מקוצר לפני הארוחה גם אם עוד לא זמן קריאת שמע או ערבית. בערך ב-18:30. האם אפשר לערוך סדר שם?
תשובה: ב"ה שלו-ם וברכה מצוות הסדר כולל 4 כוסות צריך לעשות בלילה ולא יוצאים ידי חובה לפני הזמן. הרב חגי בר גיורא
שאלה: סרח בת אשר: לכבודו האם לסרח בת אשר היו ילדים? בעל? מה המקור? ו
תשובה: לשואל הפרטים הידועים לנו על שרח בת אשר הם מעטים. בחיפושי לא מצאתי מקור כלשהו המעיד על צאצאיה או על היותה נשואה. נאמנה
שאלה: צימוקים לא בדוקים שנאפו בחלה - המשך: מה הדין אם א"א לבדוק את שאר הצימוקים, כי הם לא אצלנו וכנראה כבר לא קיימים (מדובר בחלה שקבלנו ממישהו שבודאות לא בורר צימוקים) השאלה נשאלה בהמשך לשאלה "צימוקים לא בדוקים שנאפו בחלה"
תשובה: וברכת ד' אם אפשר להוציא את הצימוקים מהחלה בזמן אכילה (אפילו בשבת עם מעט בצק, וכשלוקחים את האוכל) אין בעיה כלל, אם הדבר לא אפשרי ומטריח מאד, נ"ל שבימינו שכמות החרקים בצימוקים קטנה מאד, אפשר לאכול ובייחוד לאחר שנאפה. עיין ט"ז סי' פד ס"ק יז שמביא מעשה כזה, והתירו את העוגות. יש לציין ששם מצאו תולעים אבל כאן לא מצאו ולכן נראה שלכו"ע הדבר מותר באכילה. בברכת התורה והארץ הרב יהודה הלוי עמיחי מכון התורה והארץ
שאלה: מקרי דיבוק בישראל: האם מקרי "דיבוק" התרחשו בשנים האחרונות בישראל, כלומר לא כאלו בספק הצגה חולי נפשי אלא מקרים של ממש אשר לא הגיעו לכלי התקשורת ובוצעו בסתר? האם ביצוע סיאנס אכן מעלה "רוחות" או שזהו קישקוש ואינו שייך ליהדות כלל וכלל?
תשובה: ע' בס' נר באישון לילה. הרב שלמה אבינר.
שאלה: יחס התורה לטיפולי המרה: האם ההלכה בעד "טיפולי המרה" לבחורים בעלי נטיות הפוכות כלומר גברים הנמשכים מינית לגברים?
תשובה: בדרך הטבע כל מין נמשך למין השני מי שנמשך למינו הוא חריג ואינו טבעי, הוא לא יוכל להקים משפחה ולהעמיד צאצאים ולכן הוא מצווה לשנות את מצבו (אם הדבר ניתן) ע"מ שיוכל לתפקד ככל אדם לדעת פסיכולוגים רבים הסטיה אינה מולדת אלא נוצרה על רקע מסוים ולכן ניתן לתקן אותה האמירה שהסטיה מולדת לא מאפשרת שינוי לכן חשוב לדעת שניתן לתקן אותה לטובתו ולאושרו
שאלה: צער בעלי חיים: אני מסורתי ויש לי שאלה שקצת קשה לי איתה. השאלה שלי היא האם זה ר שלדוגמה תרנגולת, לפני שהיא מגיעה לצלחת עוברת צער בעלי חיים (לא בשחיטה עצמה אלה בכל התהליך לפני של ההעברה מהלול למקום השחיטה, השהות הצפופה ביותר במשאית וגם ההוצאה של התרנגולות מהמשאית כאילו הם מוצרים). נורא קשה לי עם זה והייתי רוצה לדעת למה זה ר ואיך גם התרנגולת מקבלת הכשר כשהיא עוברת צער בעלי חיים שזה מנוגד בתורה.
תשובה: ב"ה שלו-ם וברכה עוף נאסר באכילה רק כאשר הוא חולה במחלה שיכולה לגרום לו למות ולא בגלל צער. משתדלים להפחית מהצער של בעלי החיים. הרב חגי בר גיורא
שאלה: שלומציון המלכה ופסיקת הרמב"ם: צוין שבתקופת שלומציון המלכה היה שגשוג לעם ישראל ואף קרו ניסים. והרי לפי הרמב"ם חיב להיות מלך ולא מלכה. אם כן כיצד מסתדרים הדברים? ישר כח ותזכו למצוות
תשובה: לשואל בספר "יוסיפון" (סוף פרק לג) העיר המעיר במהדורת הומינר: מפני ה המליכו אישה, אף על פי שהוא אסור. נאמנה
שאלה: הימורים נקבעים מראש השנה?: האם שאומרים מזונותיו של אדם קצובים לו מראש השנה, זה כולל דוגמא אם מישהו זכה בהימור פיס פוקר וכאלה? או שזה על החשבון עולם הבא חס וחלילה
תשובה: : בראש השנה כלול הכל גם הזכייה של הפייס. אין הבדל בין זכייה בפייס לבין הצלחה בעבודה ובעמל הכפיים. ההבדל הוא שהנסיון של כסף שבא ללא עמל הוא נסיון גדול יותר. ולוואי שכל מי שזוכה בפייס דע לעמוד בנסיון קשה זה.
שאלה: לימוד אמנויות מן המזרח הרחוק: לכבוד הרב, הנני בעל תשובה ורציתי לשאול כמה שאלות בנוגע לאמנויות מהמזרח. אני מתנצל על בורותי. ברור לי כי רב הרבנים רחוקים כל כך מהעולם בו חיפשתי עד שגיליתי את העולם היהודי, ומכאן הקושי הרב למצוא רבנים שיכולים לענות מתוך היכרות עם הנושאים. לגבי אמנויות לחימה ובפרט לאמנויות כגון טאי צ י,קראטה שוטוקאן, קראטה גוגו ריו, באמנויות לחימה יש פעמים רבות קאטות, רצפים של תנועות אשר פעמים רבות התבניות הללו שאובות מתוך אמונות זרות לעיתים תנועות הקאטות מדמות סמלים או אותיות מן המזרח, סדר התנועות והכיוונים הכל שאוב מתורות ואמונות מן המזרח. הרבה פעמים קשה למתרגלים בני ימינו להתחכות אחרי שורשי התנועות והאמנויות, אני גם רואה שהרבה דתיים חרדים מתרגלים ומלמדים אמנויות לחימה. רציתי לשאול גם לגבי אמנויות בהם יש קאטות נשימה אם מותר לתרגל כי תחושתי הלא מלומדת היא שיש כאן משהו רוחני. האם הדבר מותר וגם אם בתחום האפור אשמח לדעת כיצד מומלץ לנהוג. שאלה נוספת: לגבי יוגה וספציפית יוגה איינגאר, האם יש בעייתיות בתרגול מבחינת הדת. הן מבחינת האסאנות (תנוחות), הרצפים ושאר דברים שיכולים להיות בעייתיים.
תשובה: אני לא מכיר את כל הפרטים של כל תורה. לדעת הרבה מהפוסקים- אם אדם עוסק בעניינים הגופניים של תרגול, אנחנו מתעלמים מהמקור שממנו זה הגיע, ודנים בתרגילים עצמם. אם התרגילים עצמם מסייעים לבריאות האדם ולהתפתחות גופו שיהיה חזק, גמיש ובריא, התרגילים מותרים. אם העולם הרוחני משותף בצורה של אמירות או תפילות או פניות, זה כמובן לא מקובל. רק את התרגול הגופני אפשר לנתק מהמקור.
שאלה: הלכות פסח: כבוד הרב, אני בחור בן 22, ואני בתהליך של חזרה בתשובה. הורי ומשפחתי חילונים, אך מאז ומתמיד חגגו את חגי ישראל, ביניהם את ליל הסדר שאותו ניהל סבי, ומאז פטירתו לפני כ-4 שנים אני מנהל את הסדר פחות או יותר כשהייתי נוכח בבית, ולא חגגתי את החג בבסיס הצבאי למשל. אציין כי בביתי לא מבצעים מכירת חמץ, הגעלת כלים ואת שאר ההלכות הנוגעות להכנות לקראת חג הפסח, וליל הסדר יערך בביתי. התחלתי להתעניין לפני כמה ימים בהלכות הפסח, ונוכחתי לדעת שישנן הלכות רבות מאוד. אני מאוד רוצה לחגוג את חג הפסח בצורה הכשרה והשמחה ביותר יחד עם משפחתי, ומצד שני גם לא לגרום להם לנטל ולא להכעיסם (כבר נתקלתי במספר תגובות לא נעימות מצד המשפחה בכל הקשור להתקרבותי ליהדות). אשמח אם אוכל לקבל עזרה והכוונה בכל הקשור למה שעליי לעשות ובהכנות שעליי לבצע לקראת חג הפסח בבית אבי, ואשמח לקבל מקום שממנו אוכל ללמוד את כלל הלכות הפסח בצורה מרוכזת ונוחה. ברשותי מספר שאלות: 1) האם עליי לעשות ביעור חמץ? 2) האם עליי לבצע מכירת חמץ? 3) אילו חובות עליי לבצע ואילו לא בגלל המצב שבו אני עדיין מתגורר בבית אבי? 4) את ההגדה של פסח אנו קוראים כל הנכדים, כאשר כל נכד קורא כמה פסקאות ורשות הקריאה עוברת לנכד הבא, וחוזר חלילה. האם זה ר לקרוא בצורה כזו את ההגדה, או שרק מנהל הסדר צריך לקרוא את כל ההגדה? השאלות מצטברות עם הזמן, ואשמח אם אוכל לקבל עזרה והכוונה מתאימה. על העזרה והתמיכה.
תשובה: ב"ה ממש התרגשתי לקרוא את מכתבך. זו ממש זכות נפלאה שאתה כל כך רוצה להיות טוב יותר, להתקדם, לעשות דברים כמו שצריך. זה ממש נפלא. אברך אותך שתזכה שבאמת כל משאלות ליבך יתגשמו לטובה, ותזכה להמון ברכה במאמצים שלך וברצונות הנפלאים שלך. דבר ראשון, אחד מהדברים שמאוד מקלים על אנשים בתהליכים כמו שאתה עובר זה שיש לאדם כתובת ישירה, מישהו שהוא יכול להתייעץ איתו, מישהו לדבר ולברר, לשאול וללמוד. כתובת כזו, ככל שהיא קרובה יותר וזמינה יותר היא נותנת לאדם דברים נפלאים שאין אפשרות להשיג בדרך אחרת. לדוגמא, בראשון לציון ישנה ישיבת הסדר, שיש בה רבנים צדיקים שמאוד ישמחו לעזור לך הן בדבר הזה שאתה נמצא בו והן באופן הכללי בכל שאלה ובקשה. הם הקימו לפני שנים את הישיבה בראשון רק בשביל לעזור לאנשים. תוכל ליצור איתם קשר ולהיעזר בהם בכל מה שתרצה. הפרטים שלהם הם: ישיבת ההסדר ראשון לציון משרד: 03-9527175 פקס: 03-9527168 דוא"ל: hazder-s zahav.net.il כתובת: אנילביץ' 34 רמת אליהו ת.ד. 15136, ראשון לציון תוכל גם להיכנס לאתר שלהם ולראות את הרבנים המלמדים בישיבה, ולהחליט למי אתה מעדיף לפנות, ובקלות למצוא את המספר שלהם ולהתקשר. אכן זה דורש מוכנות מסוימת להחשף אך יש בכך יתרון עצום. כדי לא לעכב אותך, אשתדל לענות בקצרה על השאלות שלך, ואם תהיינה לך עוד שאלות תוכל לפנות אלי ולשאול ואשמח לעזור. 1. כן, צריך לעשות ביעור חמץ. בערב לפני פסח עושים בדיקת חמץ כמו שמופיע בהגדות של פסח ובבקר שורפים את החמץ. 2. לגבי מכירת חמץ, אם יש לך חמץ שאתה לא מבער, אתה צריך למכור אותו, ותוכל לעשות זאת דרך האינטרנט או דרך הטלפון, וכמובן בבתי הכנסת, בבתי חב"ד ועוד מקומות. 3. מתקשה אני לענות על שאלה זו שכן אינני יודע את המצב שלך לאשורו. לדעתי תוכל לקיים את כל הלכות החג ולשמור עליו בכשרות, שזה לא מורכב. 4. אין בעיה שאחרים יקראו כל אחד חלק בהגדה. שתהיה לך המון המון הצלחה ופסח שמח וכשר, ואם תרצה חזור אלי ואשתדל לעזור לך הן ביצירת קשר והן בכל עזרה שאוכל. הרב יצחק גרינבלט.
שאלה: עלית לוי במקום כהן - אין לנו רב בבית הכנסת: בראש חודש לא היה בבית הכנסת כהן והגבאי העלה לוי במקום כהן (ולא אמר יעמוד במקום כהן) ואח"כ שלושה ישראל. האם יש דיעה כזו בהלכה? אם כבר קרא את שמו של הלוי האם מותר להעיר? האם יצאנו מדין קריאת התורה בראש חודש באופן שעלה לוי ואח"כ ישראל? ישר כח ותזכו למצוות השאלה נשאלה בהמשך לשאלה "עלית לוי במקום כהן"
תשובה: כשאין כהן בבית הכנסת, להרבה מהדעות יכול לוי לעלות במקום הכהן, ויש נוהגים שלא יעלה לוי כלל. ומנהג האשכנזים שיכול לוי לעלות במקום הכהן. העיקר, מנהג או דיון בבית הכנסת אסור שיביא לידי מחלוקת שהיא חמורה מאוד ובפרט בבית הכנסת, מקדש מעט, ובמיוחד בפני ספר התורה. וכך כתב המשנה ברורה סימן קנא סעיף קטן ב: "יש ליזהר בבית הכנסת ובבית המדרש מעון דבורים אסורים כגון לשון הרע ורכילות ומחלוקת וקטטות כי מלבד שהם עונות חמורים מאד עוד יגדל העון יותר במקום קדוש כי הוא מזלזל בכבוד השכינה ואינו דומה החוטא בינו לבין עצמו לחוטא בפלטין של מלך לפני המלך.ובעוונותינו הרבים באין מזה כמה פעמים לידי חרפות וגידופין והלבנת פנים ברבים וגם פעמים רבות בפני הספר תורה שזה ג"כ עון חמור בפני עצמו" מקורות: שנינו בגיטין דף נט עמוד ב "אמר אביי, נקטינן: אין שם כהן - נתפרדה חבילה". נחלקו הראשונים בבאור 'נתפרדה החבילה', האם הכוונה שכיון שאין כהן כבר אין מילה של הלוי על הישראל, אולם הלוי יכול לעלות ראשון, או שהכוונה שאיבד הלוי לגמרי את זכותו הנובעת ממעמדו כשני לכהן, ולכן יעלו רק ישראלים. פסק השו"ע סימן קלה סעיף ו: אם אין כהן בבהכ"נ, קורא ישראל במקום כהן, ולא יעלה אחריו לוי. הגה: אבל ראשון יוכל לעלות  ברמ"א מפורש שעולה לוי, ובלשון השו"ע דנו האחרונים האם כוונתו שיעלו דווקא ישראלים או כוונתו שיכולים ישראלים לעלות כמו הלווים ואין עדיפות לזה על זה. רבים מהאחרונים הבינו שהשו"ע סובר כרמ"א, וחלקם חשש לדעה שהשו"ע סובר שלוי לא יעלה.  עיין כף החיים קלה מ  יביע אומר ו כד
שאלה: מזוזה בחדר עם שני פתחים: במקום העבודה שלי יש חדר גדול שיש לו 2 פתחים, אני רוצה לדעת האם יש צורך להתקין מזוזה ב-2 הפתחים או שמספיק בפתח אחד?
תשובה: יש לקבוע מזוזה בשני הפתחים, וכך נפסק בשולחן ערוך (יו"ד סימן רפ"ו סעיף י"ז): "אם יש בבית הרבה פתחים פתוחים לחצר או לרשות הרבים, ונעשו כולם לכניסת ויציאת בני הבית, כולם חייבים". יום טוב
שאלה: מצלמת אבטחה בשבת: אני רוצה להתקין מצלמה על גבי דלת הכניסה בביתי על מנת לראות מי הבאים עוד לפני פתיחת הדלת (בעיקר מטעמים בטחוניים-אני גר בישוב בשומרון) כאשר בעצם תוצג התמונה על גבי המסך באופן קבוע במשך 24 7 ולא צריך ללחוץ על שום כפתור. השאלה היא האם מותר להסתכל על המסך בשבת חג או שחייבים לכבות את המסך לפני שבת? אשמח לדעת את המותר והאסור בעניין
תשובה: תתייעץ עם מכון צמת על התקנת מצלמה מתאימה.
שאלה: יחס לבעלת בית נוראית: הרב, לאורך תקופת שכירות המשכירה התעמרה בנו (החל מתחילת השכירות דרשה עירבון של עשרות אלפי ש"ח ערב החתונה שלנו, דרשה שנהיה זמינים לאנשים שהגיעו לראות את הדירה לפני סיום חוזה השכירות גם כשאנשים לא הגיעו לא התנצלה ולו פעם אחת, החתימה אותי מבלי שהבנתי עד הסוף על כך שהדירה תחזור כפי שניתנה צבועה וללא חורים) ולמרות זאת החזרנו לה דירה צבועה על ידינו. המשכירה המשיכה להתעמר בנו ואמרה שזה עדיין לא צבוע מספיק טוב עבורה, החליפה את המנעול ולא סיימה איתנו בצורה סבירה את החוזה, אלא פשוט ניתקה מגע. לאחר תיאורי מקצת היחס שלה כלפינו למרות שהתנהגנו לפנים משורת הדין כלפיה, נשאר צרור מפתחות אצלי של הדירה והמחסן הציבורי למטה. המשכירה לא ביקשה דרשה אותו וכאמור החליפה בלאו הכי את המנעול של הדירה. שאלתי, האם צריך להחזיר את המפתחות לידיה, כשספק רב אם יש לה בהם צורך? מיותר לציין שמכתבים עבורנו שהגיעו בטעות לכתובתה לא נמסרו לנו ולא נאמר לנו דבר על הגיעם.
תשובה: לפי מה שאני מבין מהשאלה אין לכם תביעות כספיות כלפיה, וכל השאלה נשאלת רק על המפתחות כחפץ שהיא נתנה לכם לשימוש בתקופת ההשכרה. נראה שצריך להחזיר לה מכיון שיכול להיות שיש למפתחות אלו שווי כספי ושימוש בעתיד. אני מבין שלפי דבריך נעשה לך עוול וזה בעיה בפני עצמה, אך אין לקשור דבר זה בזה
שאלה: הגשמה ביחס לקב"ה: האם יש חשש הגשמה ביחס (ודמיון) לקב"ה בתור אב?
תשובה: כיון שה' עצמו משתמש בדימוי זה, כמו בפסוק 'בני בכורי ישראל', ברור שאין בכך כל הגשמה. בכלל - כשנשים לב בתורה ובנביאים יש ביטויים רבים שיכולים להיראות מגשימים, ובכל זאת הם כתובים - כדי ליצור בנפש את הקשר החי לקב"ה. להרחבה ניתן לעיין בתחילת מאמר 'עבודת אלוקים' לרב קוק, ובספר העיקרים מאמר שני פרק כ"א.
שאלה: אמונה: לרב, למדנו לאחרונה באורות האמונה עמ 81. שהרב אומר (בלשוני) שאם אדם לא משתחרר מתוך המחשבה שהכוחות של הטבע יותר חזקים מהכח העליון אז המוסר שלו יהיה נמוך לדוג אנחנו בתור יהודים מאמנים, מאמינים שי-ם צריכה להישאר בשליטת ע"י וכו אבל יש את האמריקאים ויש את הלחץ הזה וכו אז כביכול נכנענו לכח הטבעי ולא האמנו ביכולת הניסית ואולי לא פעלנו בגלל זה למען האידיאל. אני רוצה לקחת את זה למקום קטן יותר בבקשה לאדם הפרטי. נניח שאדם רוצה להתחזק בעבודת השם ולדוג רוצה להיכנס לישיבה ללמוד אבל הוא חושש מה תגיד החברה שבה הוא חי או שנאמר העבודה שלו תפגע. האם גם במקרה הזה של האדם הפרטי מול עצמו נאמר שהוא נכנע לכח הטבעי ולכן המוסר שלו פגום קצת??. לדעתי אדם הרבה פעמים יש לו רצונות ושאיפות אבל הוא לא מקיים אותם כי הוא נכנע לכל מיני לחצים שונים. (כמובן שאני מדבר על רצונות ושאיפות אמוניות תורניות וכו.) רושבת
תשובה: : בכל צעד בחיים אנו יכולים להפגש בפר בין המצוי לרצוי. אנו צריכים לחלום שיגיעו מעשינו למעשה אבותינו ומאידך אנו יודעים עד כמה שפלה מדרגתינו. החיים בסתירה זו אם הם לא מסודרים יכולים לגרום למועקה וחוסר סדר. לפעמים הראלי גובר ולפעמים החלום דוחף. הדרך היא שהחלום נועד להיות חלום. אולם יש ערך לפרט את החלום יש ערך לספר לעצמך כיצד החלום יתממש, יש ערך לספר מה ישתנה אם החלום יתממש. אולם לזכור שזה חלום. בחיים הממשיים יש לקחת נושא אחד שבו יכול להאדם לתקן תיקון ממשי ובה להתמקד. בנוגע להחלטות ושיקול דעת כדאי להרצות את ההחלטות שלך בפני אדם גדול שהוא ישקף לך הם ההחלטות יש בהם משהו מקטני האמונה או שהדברים נראים שבאים מצד היושר האלוקי בקרבך.
שאלה: האם אשה יכולה ללמד בנים?: אני בת 24 נשואה שנתיים אני מורה למתמטיקה ואני מחפשת עבודה לשנה הבאה. יש לי הרבה הצעות עבודה בבתי ספר תיכוניים חילונים(גיל 13-18) שלומדים שם בנים ובנות יחד. האם יש בעיה שאני אלמד במקום כזה?
תשובה: בגלל גילך הצעיר והפער הקטן בינך לבין התלמידים מומלץ ללמד כרגע רק בכיתות ז-ט לכה"י כיתה י
שאלה: זעפרן וכרכום: רציתי לדעת האם הזעפרן (מין עשב מיובש יקר שחמותי קונה אותה בקופסה בגודל קופסת גפרורים ומכניסה כמה עלים ממנו לתבלינים בפסח) מותר לאכילה לאשכנזים בפסח? ומה לגבי הכרכום (התבלין הצהוב)?
תשובה: ב"ה שלו-ם וברכה הרבה מהלכות חג הפסח תלויים במנהגים ולפעמים גם באותה עדה קיימים מנהגים שונים. הרמ"א(אורח חיים תס"ז, ח') כותב "שהמנהג שלא לאכול כרכום שקורין זפרין". המשנה ברורה(ל"ג) מביא מהדרכי משה שהסיבה היא משום שמערבבים בו סולת ושאור. הוא מוסיף שאף כרכום הגדל בגינת ביתו.נוהגים בו איסור מפני מראית העין. בויקיפדיה מובא:"התבלין המופק מהשורש.אבקת התבלין הנמכרת בשווקים לרוב אינה תבלין טהור ומכילה חומרים נוספים פרט לכורכום עצמו". לכן יתכן שהסיבה הנ"ל קיימת בכרכום או זעפרן טחון אבל בזעפרן טבעי שנראה כחוטים חומים אין חשש לאיסור. לכן ברור שליוצאי מרוקו מותר להשתמש בזעפרן טבעי אלא אם כן ידוע להם מנהג משפחתי אחר. ומי שמקבל את פסיקות הרמ"א כפשוטם אוסר את השימוש בכרכום וזעפרן. שנזכה לאכול מהזבחים והפסחים השנה הרב חגי בר גיורא
שאלה: מכת חושך ובכורות: בין פרשיית מכת חושך (פרק י,כא-כט) לפרשייה בה משה מכריז על מכת בכורות (פרק יא,ד-ח) יש פרשייה קטנה שמפסיקה. לכאורה שתי הפרשיות הנ"ל נאמרו באותו רגע,כמו שפירש רש"י,שאם לא כן איך משה רואה את פני פרעה אחרי שיצא? השאלה היא-אם הפרשייה של מכת בכורות מנותקת מפרשיית מכת חושך קשה כמו שכתבתי לעיל וכדפירש"י, ואם מדובר בשתי פרשיות סמוכות שנאמרו באותו יום,לא ברור לאיזה חצות לילה מתכוון משה. ח בברכות ד. מתייחסים ללשון "כחצות" כמניעת הבנה לא נכונה של החרטומים שתגרום סוג של חילול ה,אבל לפי מה שאמרתי נראה שמשה קובע סתם שתהיה מכת בכורות בחצות הלילה,בלי לפרש באיזה לילה מדובר. עובר יום,יומיים,שלושה וכו ועדיין לא קורה כלום. בקיצור למה משה לא מתייחס בדבריו לתאריך בו אמורה להתרחש המכה? השאלה נשאלה בהמשך לשאלה "מכת חושך ומכת בכורות"
תשובה: לשואל לפי הרמב"ן (שמות יא, ד) משה לא פירש בפני פרעה באיזה לילה תהיה המכה כי עדיין לא ידע באיזה לילה תבוא. עיין שם. נאמנה
שאלה: חלב סויה בחו"ל ללא הכשר: אני נמצאת במזרח וצורכת בארץ חלב סויה. האם ניתן לקנות פה? שהרי מדובר בפולי סויה. האם יש חברה מסוימת שמותרת?
תשובה: ב"ה שלו-ם וברכה כל זמן שלא ברור שהמפעל לא מייצר גם דברים לא כשרים אי אפשר לומר בוודאות שהמוצר כשר. תחפשי מוצרים עם כשרות OU. הרב חגי בר גיורא
שאלה: דין מחטים בשבת: הרב האם יש איסור להשתמש במחטים שהם סוג של תכשיט אישה בשבת? דוגמא: הוספת הסרה של סיכה מחט תכשיט לבגד כיסוי ראש
תשובה: כלפי שימוש במחט בשבת, מצאנו שלושה דיונים נפרדים: א) מצד מוקצה: מחט שהיא תכשיט לבגד ולא כלי לתפירה, וכן היא שלימה ולא שבורה - איננה מוקצה ומותר לטלטלה. ב) מצד טלטול במקום שאין עירוב: מעיקר הדין אסור לאשה לצאת עם תכשיט לרשות הרבים, מחשש שמא תשלוף את התכשיט ותראה לחברותיה (שולחן ערוך שג, ב). אמנם הרמ"א כתב (שם, סעיף יח) שנהגו להקל בכך מכיוון שבימינו לא רגילים להראות את התכשיט כבימיהם. להלכה כתב בשמירת שבת כהלכתה (יח, יב) שלכתחילה ראוי להחמיר בכך, אך כתב שאכן המנהג הרווח להקל. ג) עצם תחיבת המחט בבגד. לדעת המשנה ברורה הדבר אסור משום מלאכת תופר (סימן שמ, כז). אמנם דעת הגרש"ז אויערבאך להקל בזה (שמירת שבת כהלכתה טו, הערה רלז. וזה בין השאר משום שדעת הרמ"א להתיר תפירה לזמן, ולא עוד אלא שתחיבת סיכת מתכת בתוך בגד מבד איננה אלא כנתינת מנעול בחור שלו), להלכה כתב בשמירת שבת כהלכתה (טו, עד) להקל בכך, אך כתב שאם אפשר יתחב את הסיכה רק פעם אחת. הרב עודד מילר
שאלה: אפרופו בפסח: האם לאשכנזי מותר לאכול אפרופו בפסח?
תשובה: ב"ה שלו-ם וברכה מקובל לאשכנזים לא לאכול תירס לכן אם במרכיבים יש תירס אין להם לאוכלו בפסח. הרב חגי בר גיורא
שאלה: האם תשובת הרמב"ם לשאלת הבחירה איננה 'בריחה' מהשאלה?: אני אשמח לקבל תשובה לגבי השאלה הידועה בעניין הבחירה החופשית. למדתי את תשובתו של הרמב"ם לגבי מושג הידיעה השונה בינינו לבין השי"ת, אך יש בה מעין בריחה- וכי א"א להסביר את העניין ע"י דבר שמניח ומיישב את הדעת בצורה שכלית? שבוע טוב בע"ה ו מראש.
תשובה: שאלה יפה שאלת, וכבר קדמוך גדולים. כהקדמה לתשובה יש לזכור שכל אדם מבין היטב שלא כל דבר ביכולתו להבין. למשל, עיור צבעים חכם וישר יודה שאינו יכול להבין מהו צבע, ואדם שלוקח כדור אקמול ואינו מומחה ברפואה מודה שאינו מבין בדיוק את אופן פעולתו של הכדור. לעומת זאת ניסיון של עיור צבעים להבין מהו צבע - משול לניסיון של מי שאבד לו חפץ בחושך לחפש אותו באור. הנחת היסוד של השאלה בה עוסק הרמב"ם היא שידיעת ה' דומה לידיעה האנושית. כל תשובתו של הרמב"ם נועדה לבאר שאנו אמורים להבין היטב מדוע אין ביכולתנו להבין את מהותה של ידיעת ה' (וזאת גם בלי קשר לשאלת הידיעה והבחירה), ומדוע ידיעה זו שונה מהידיעה האנושית. ממילא הרמב"ם ביאר היטב מדוע הנחת היסוד של השאלה אינה נכונה, ועל כן תשובתו כלל איננה 'בריחה' מהשאלה אלא תשובה מדוייקת ששומטת את הקרקע מיסודה של השאלה.
שאלה: כיבוד חמות מול הידור מצווה: אחי ואשתו מתגוררים בבית אמי. כאשר אמי מסורתית אך מכבדת אותם ואת אורחות חייהם. ביום שישי האחרון, אמי רצתה להפעיל מכונת כביסה לאחר חצות היום, והכלה (אשת אחי) צעקה עליה שאסור לעשות מלאכות שלא לצורך השבת. אשמח לשמוע לעצת הרב, איך יש לנהוג במצבים מסוג זה כאשר: 1. אתה לא נמצא בביתך 2. כנראה מדובר בהלכה שהיא הידור 3. כיבוד חמות הלבנת אמי ריב
תשובה: ב"ה מבין אני מאוד את ההתמודדויות ואת הקשיים. ויחד עם זאת חשוב לראות את הדברים הטובים. חשוב לראות שזו ממש מעלה שאמא מוכנה לארח, ואף שהיא מכבדת ומשתדלת לטוב. פעמים רבות אנשים רוצים דברים מסויימים ולא כל כך יודעים להעריך את מה שיש להם. לכן חשוב לפתח את הראיה הטובה ואת השמחה במה שיש. מאוד לא טוב שיש צעקות, שהדברים לא תמיד עוברים ב אינני יודע מה גרם לכלה לצעוק, וחשוב לברר זאת, אבל אין ספק שאין סיבה אמיתית לצעוק, ובמקום זה הצעקה לא טובה. אכן, לפי ההלכה אין מכבסים ביום שישי אחר חצות, ויחד עם זאת כאשר יש צורך, כאשר אחר עושה זאת והוא לא דתי וכדומה, חשוב לסמוך על הדעות המקילות בדבר, דעות של חלק מפוסקי ההלכה הסוברים שהואיל והכביסה שלנו היא במכונת הכביסה ולא ביד, ממילא מותר לעשות זאת ביום שישי ממש עד שבת. ושוב, אינני יודע ממה יצא הריב, וחשוב שלא להסתפק בלדעת שאני ר, אלא לראות מה שורש הבעיה ולטפל בו. חבל שדברים טובים יהרסו בגלל כעס ובגלל דברים צדדיים שעלולים להרוס את כל ההרגשה. שתהיה המון הצלחה הרב יצחק גרינבלט.
שאלה: מזמור לבית אבלים: האם ניתן לומר את מזמור לבית האבל גם כשהאבל מתפלל בבית הכנסת? שאלה נוספת, האם ניתן וראוי שאבל ישמש כחזן בבית אבלים (אם יש אפשרות שאחר ישמש כחזן )? מדובר בבית כנסת ע"פ נוסח עדות המזרח.
תשובה: ניתן לומר, ראוי שהאבל יהיה חזן, אם הוא יכול. אם יש חזן קבוע, החזן הקבוע יהיה ש"ץ כרגיל.